ഐ ലവ് യൂ ഷാരൂഖിനും ആര്യനും ഒപ്പമുള്ള ചിത്രം പങ്ക് വെച്ച് സുഹാന മയക്കുമരുന്ന് കേസില് ആര്യന്ഖാന് ജാമ്യം കിട്ടിയ പശ്ചാതലത്തില് സഹോദരനൊപ്പമുള്ള പഴയ ചിത്രം പങ്കുവെച്ച് സുഹാന ഖാന്. അച്ഛന് ഷാരൂഖാനും അനിയന് ആര്യന്ഖാനുമൊപ്പമുളള കുട്ടിക്കാലത്തെ ഫോട്ടോയാണ് താരം ഇന്സ്റ്റാഗ്രാമില് പങ്കുവെച്ചത്. ഐ ലൗ യൂ എന്നാണ് സുഹാന ചിത്രത്തിന് നല്കിയ ക്യാപ്ഷന്. സഞജയ് കപൂര്, മഹ്ദീപ് കപൂര്, അഹാന കൃഷ്ണ തുടങ്ങിയ ഒട്ടേറെ പേരാണ് സുഹാനയുടെ ചിത്രത്തിന് താഴെ കമന്റ് ചെയ്തത്. മയക്കുമരുന്ന് കേസില് അറസ്റ്റിലായ ഷാരൂഖ് ഖാന്റെ മകന് ആര്യന് ഖാന് കഴിഞ്ഞ ദിവസമാണ് ബോംബെ ഹൈക്കോടതി ജാമ്യം അനുവദിച്ചത്. ആര്യന് ഒപ്പം അറസ്റ്റിലായ സുഹൃത്ത് അബ്ബാസ് മെര്ച്ചന്റ് ഉള്പ്പെടെയുള്ളവര്ക്കും ജാമ്യം ലഭിച്ചിട്ടുണ്ട്. ജസ്റ്റിസ് നിതിന് സാംബ്രെയുടെ ബെഞ്ചിന്റെതാണ് ഉത്തരവ്. അറസ്റ്റിലായി മൂന്ന് ആഴ്ചകള് പിന്നിടുമ്ബോഴാണ് താര പുത്രന് പുറത്തിറങ്ങുന്നത്. ഒക്ടോബര് രണ്ടിനാണ് ആര്യന്ഖാനെ ആഡംബര കപ്പലില് നിന്നും എന്സിബി അറസ്റ്റ് ചെയ്യുന്നത്. ആര്യന് ഖാന്റെ പക്കല്നിന്ന് ഒന്നും കണ്ടെത്തിയിട്ടില്ലെന്നും ദുര്ബലമായ വാദങ്ങളുടെ പേരിലാണ് അറസ്റ്റെന്നുമായിരുന്നു അഭിഭാഷകര് കോടതിയില് ഉന്നയിച്ചത്. ഒരു കാരണവും ബോധിപ്പിക്കാതെയാണ് ആര്യന് ഖാനെ കസ്റ്റഡിയിലെടുത്തിരിക്കുന്നത്. ഈ നടപടി ഭരണഘടനയുടെ നേരിട്ടുള്ള ലംഘനമാണ് എന്നും അദ്ദേഹത്തിനായി ഹാജരായ അഭിഭാഷകന് മുകുള് റോഹ്തഗി പറഞ്ഞു. അര്ബാസിനും അചിതിനും ഒഴികെ കപ്പലില് ആരെയും ഖാന് അറിഞ്ഞിരുന്നില്ലെന്ന് ആര്യന് ഖാന് വേണ്ടി ഹാജറായ മുന് അറ്റോര്ണി ജനറല് മുകുള് റോഹ്ത്തഗി വാദിച്ചിരുന്നു. തന്റെ വാട്സ്ആപ്പ് ചാറ്റുകള് അന്വേഷണസംഘം തെറ്റായി വ്യാഖ്യാനിക്കുകയാണെന്നും തനിക്കെതിരെ യാതൊരു തെളിവുകളും എന്സിബിയുടെ കൈവശമില്ലെന്നും നേരത്തെ ആര്യന് കോടതിയില് അറിയിച്ചിരുന്നു.